Αιτήσεις συμμετοχής στο τοπικό διαγωνισμό EUSO για τα Λύκεια Ν. Σμύρνης, Π. Φαλήρου, Καλλιθέας, Μοσχάτου, Ταύρου

Όπως είναι γνωστό οι προκριματικοί διαγωνισμοί της Ευρωπαϊκής Ολυμπιάδας Επιστημών (EUSO) διενεργούνται από τα κατά τόπους Ε.Κ.Φ.Ε. . Η αρμοδιότητα για τα σχολεία Ν. Σμύρνης, Π. Φαλήρου, Καλλιθέας, Μοσχάτου, Ταύρου ανήκει στο Ε.Κ.Φ.Ε. Ν. Σμύρνης, το οποίο όμως είναι κλειστό.

Η ημερομηνία του διαγωνισμού έχει οριστεί για το Σάββατο 9 Δεκεμβρίου 2017 και για τη διεξαγωγή του χρειάζεται προετοιμασία που εξαρτάται από τον αριθμό των σχολείων που θα συμμετάσχουν (συσκευές, υλικά κλπ).

Το Ε.Κ.Φ.Ε. Αλίμου για την καλύτερη οργάνωση του διαγωνισμού θα συγκεντρώσει τις αιτήσεις συμμετοχής των σχολείων της περιοχής αρμοδιότητας του Ε.Κ.Φ.Ε. Ν. Σμύρνης **με προθεσμία μέχρι την Παρασκευή 24 Νοεμβρίου 2017 και ώρα 2 μ.μ.**

**Οι αιτήσεις θα γίνονται δεκτές μόνο ηλεκτρονικά στο:** **mail@ekfe-alimou.att.sch.gr**

Αν μέχρι την ημερομηνία του προκριματικού διαγωνισμού (9/12) το Ε.Κ.Φ.Ε. Ν. Σμύρνης ανοίξει οι αιτήσεις που έχουν υποβληθεί θα προωθηθούν σε αυτό.

Σε διαφορετική περίπτωση θα διενεργηθεί προκριματικός διαγωνισμός στο Ε.Κ.Φ.Ε. Αλίμου για τα σχολεία αρμοδιότητας του Ε.Κ.Φ.Ε. Ν. Σμύρνης **με βάση τους όρους της προκήρυξης που έχει γνωστοποιήσει στα σχολεία της δικής του αρμοδιότητας** και που έχει αναρτηθεί από 3-11-2017 στην παρούσα ιστοσελίδα. Στην προκήρυξη υπάρχει και το έντυπο αίτησης συμμετοχής .

Διευκρινίζεται ότι στην περίπτωση αυτή η πρόκριση στην επόμενη φάση θα γίνει **ξεχωριστά** για τα σχολεία της περιοχής του Ε.Κ.Φ.Ε. Αλίμου και για τα σχολεία της περιοχής του Ε.Κ.Φ.Ε. Ν. Σμύρνης.

Ο Υπεύθυνος του Ε.Κ.Φ.Ε. Αλίμου

Χριστόφορος Στογιάννος